als_Latn dik_Latn sag_Latn
Koordinatorja e NJDNJ e Komunës së Podujevës znj. Arjeta Podvorica sot ka pritur në një takim Zëvendës Avokatin e Popullit z. Basri Berishën. Znj. Podvorica e informoi atë lidhur me aktivitetet e NJDNJ-së, duke shkoqitur debatet e shumta që janë realizuar gjatë kësaj periudhe të këtij viti, takimet, vizitat, trajnimet dhe sensibilizimin e qytetarëve për tu vetëdijesuar në funksion të mbrojtjes të të drejtave të tyre. “ Ne kemi realizuar takime me përfaqësues të institucioneve, këshilltarë komunal, OJQ, gra, fëmijë, minoritete, përfaqësues të HANDIKOS-it dhe të tjerë për ta ngritur vetëdijen e përgjithshme për të drejtat e gjithsecilit prej tyre”, ka thënë mes tjerash Podvorica.
Me këtë rast z. Berisha e inkurajoi Njësitin për Mbrojtjen e të drejtave të Njeriut për punën e mirë që është ka e bënë, si dhe e përgëzoi mbështetjen e madhe që Kryetari i Komunës z. Agim Veliu i ka dhënë këtij njësiti.
Më pas Nënkryetari i Komunës z. Agim Kikaj e ka pritur në një takim të shkurtër Zëvendësin e Avokatit të Popullit, duke e shprehur edhe njëherë gatishmërinë e Udhëheqjes komunale për të mbështetur këtë njësit, por edhe angazhimin që secili aktivitet dhe shërbim i institucionit lokal të jetë në suaza të kornizës së mbrojtjes të të drejtave të njeriut. Kikaj në fund të takimit e ka falënderuar z. Berisha për interesimin e institucionit të Avokatit të Popullit për gjendjen e të drejtave të njeriut në komunën e Podujevës.
als_Latn als_Latn als_Latn